《重过芦沟桥》
明代·张大受

群峰西连太行起，一水东注沧溟开。神京门户重襟带，长虹跨空势壮哉。

千轮万蹄日来往，此中荣悴分霄壤。名利驱人不暂停，消磨甃石平如掌。

无端我亦到京国，重过应嗟题柱客。爱看形胜更徘徊，晓风残月他时忆。

作者简介：（1658—1722）江苏嘉定人，居苏州匠门(干将门)溪上，字日容。康熙四十八年进士，授检讨。充四川乡试正考官，旋奉命督学贵州。少时从学朱彝尊，得其赏识。善诗文。有《匠门书屋集》。